## El Consell col·labora amb Calp per al desenrotllament del programa de la Xarxa Tourist Info en la localitat

*** Turisme Comunitat Valenciana subscriu amb el municipi un conveni de col·laboració per al manteniment i l’actualització del programa de la Xarxa Tourist Info**

El Consell ha autoritzat un conveni de col·laboració entre Turisme Comunitat Valenciana i l’Ajuntament de Calp per al desenrotllament del programa de la Xarxa Tourist Info mitjançant el manteniment i l’actualització en esta xarxa de les oficines d’informació turística del municipi.

Este acord pretén oferir un servici d’informació de l’oferta turística d’este municipi i del conjunt de productes turístics de la Comunitat Valenciana.

En concret, mitjançant este conveni, les dos administracions es prestaran col·laboració en el desenrotllament del programa de la Xarxa Tourist Info cooperant en el funcionament i l’operativitat de les oficines d’informació turística situades en el municipi: Tourist Info Calp Penyal, Tourist Info Calp Centre, punt d’informació Tourist Info Calp-Platja Arenal-Bol i punt d’informació Tourist Info Calp-Platja de la Fossa.

D’esta manera, Turisme Comunitat Valenciana posa a la disposició de les oficines Tourist Info de Calp les bases de dades i la informació turística de caràcter públic de què disposa, possibilita la seua acció coordinada amb la resta de les oficines de la Xarxa Tourist Info, secunda i intensifica la gestió de la qualitat i aporta les ferramentes i els procediments per a la millora contínua de l’oficina.

A més, l’Ajuntament de Calp es compromet a sostindre econòmicament i materialment les seues oficines Tourist Info i a afrontar tots els gastos corrents i del personal necessaris per al seu funcionament.

També haurà d’aportar el personal informador turístic amb un perfil professional adequat per a la prestació del servici d’informació turística; mantindre la imatge de les oficines de turisme d’acord amb la resta de la Xarxa Tourist Info i participar en els objectius de qualitat de la Xarxa Tourist Info i en els seus sistemes de recollida i intercanvi d’informació estadística, estudis o avaluació del servici, entre altres comeses.

Fecha: 22/10/2024